**COMUNICAT DE PRESĂ**

 **15 iunie 2022**

**Ref. Vizita de lucru a ministrului mediului, apelor și pădurilor în Austria**

Ieri, ministrul mediului, apelor și pădurilor, Barna Tánczos, s-a aflat într-o vizită de lucru în Austria. În acest context, demnitarul român a avut o serie de întrevederi și a participat la [Austrian World Summit 2022](https://www.facebook.com/events/695931401614513/?__cft__%5b0%5d=AZVB_97rJmIiAJHsqrT_EuaM6WjYh0aDTZVRpLZsKxHrkthFR-tRSlFCIK87EdTtIJ-jwVOH6-qklIuvYBByiASqprlr1vx1AevHLYhkJzB--Yrkp-1yPdNDNBS7Z2qV6Iwkp16ncUHuatBu2lvXQvcRC9-EuxEM-oX0-I4Aux1dHA&__tn__=-UK-R) - una dintre cele mai mari conferințe climatice din lume, lider internațional „Matchmaker for Green Solutions” prin prezentarea de politici de succes, proiecte de bune practici, exemple de cooperare și soluții inovatoare.

La summit-ul de anul acesta, participanții și-au propus să dea un semnal puternic lumii, că există speranță pentru pace și un viitor durabil, că avem nevoie de mai multă acțiune comună și că împreună putem reuși. Ministrul Barna Tánczos a avut ocazia să discute cu guvernatorul Austriei Inferioare, [Johanna Mikl-Leitner](https://www.facebook.com/johanna.mikl.leitner?__cft__%5b0%5d=AZVB_97rJmIiAJHsqrT_EuaM6WjYh0aDTZVRpLZsKxHrkthFR-tRSlFCIK87EdTtIJ-jwVOH6-qklIuvYBByiASqprlr1vx1AevHLYhkJzB--Yrkp-1yPdNDNBS7Z2qV6Iwkp16ncUHuatBu2lvXQvcRC9-EuxEM-oX0-I4Aux1dHA&__tn__=-%5dK-R). Austria Inferioară este unul dintre cele mai dezvoltate și dinamice landuri, fiind lider în proiecte de cercetare și mobilitate și un actor implicat în SUERD (Strategia UE pentru Regiunea Dunării).

Tot ieri, Barna Tánczos a avut o întâlnire cu ministrul austriac al mediului, [Leonore Gewessler](https://www.facebook.com/Gewessler?__cft__%5b0%5d=AZUmqSWSHkAweCuwgqGugAkV4r6dJvmnIjZClPGTh7TCxwNAGTiUlq7koDy8X3mPEUmfYhtCFBB-JAQ6g9KVvEzgjkUXOJ3KX3zNVYBobj2RbbvWVDb1hxhx_JGND_lVuVwhXNsSfMOTXlwY7eHSvezx1XKa7GaivTaqiW7Wlz011w&__tn__=-%5dK-R), în cadrul căreia au stabilit realizarea unui schimb de expertiză între cele dpouă țări, în domeniul educației privind protecția mediului, inclusiv în ceea ce privește formarea de educatori și profesori în domeniul științelor mediului.

”Autoritățile austriece implementează multe programe inovative în domeniul reducerii emisiilor de carbon devenind astfel pionieri, totodată acordă o importanță deosebită cooperării cu mediul academic, atât în ceea ce privește activitatea de cercetare și inovare sustenabilă, cât și pentru formarea unor experți în domeniu. Conștientizarea la nivelul societății a actualei crize climatice și a necesității adoptării unor măsuri pentru a combate aceste efecte se numără printre obiectivele asumate de actualul Guvern atât în România, cât și în Austria” - a subliniat ministrul mediului, apelor și pădurilor.

De asemenea, ministrul Barna Tánczos a avut o întrevedere cu Georg Knill, președintele Federației Industriașilor din Austria și cu reprezentanții companiilor membre ale acestei federații. Cu această ocazie, România și-a manifestat interesul față de potențialele investiții austriece, mai ales în domeniile energiei regenerabile și pe segmentul energiei fotovoltaice și eoliene.

"Suntem interesați și de extinderea cooperării la nivel sectorial în domeniile energiei, al afacerilor sociale, educației, digitalizării și conectivității, tranziției ecologice și al dezvoltării durabile. Dorim să consolidăm cooperarea bilaterală cu Austria: România este o destinație de afaceri atractivă. Este foarte important să promovăm și să valorificăm avantajele competitive ale țării noastre și, astfel, să fim pe primul loc în atragerea investițiilor străine din regiune"- a precizat ministrul Tánczos Barna.

Ziua s-a încheiat cu vizita la Wien Energie, cel mai mare furnizor regional de energie din Austria. Wien Energie furnizează energie electrică și termică prin cogenerare pentru două milioane de oameni și 230.000 de unități comerciale și industriale. Wien Energie și-a propus să protejeze mediul și să acționeze astfel încât Viena să rămână orașul care oferă cea mai bună calitate a vieții din lume, fiind un exemplu pentru noi toți în menținerea unui echilibru între respectul față de mediu și interesele sociale și comerciale. Energia și căldura sunt produse din surse regenerabile precum energia solară, eoliană și hidroelectrică, din biomasă, încinerarea deșeurilor și tehnologia de cogenerare.

Ministrul român a vizitat și stația de încinerare a deșeurilor Spittelau aparținând Wien Energie, proiectată de celebrul arhitect Hundertwasser, care a stabilit noi standarde în protecția mediului. Instalațiile de incinerare a deșeurilor furnizează termoficare cu căldură ecologică pentru o treime din gospodăriile vieneze.

**DIRECȚIA DE COMUNICARE, TRANSPARENȚĂ ȘI IT**